Ekimenak eta proiektuak | puertos.es\nPuerto.es · Hasiera · Ingurumenarekiko Konpromisoa · Ekimenak eta proiektuak\nEkimenak eta proiektuakUne honetan hautatua\nPuertos del Estado-k Ikerketa, Garapen eta Berrikuntza-proiektu multzoa abiarazi du, Portuetako Agintaritzei bere jardueren ondorio diren ingurumen-efektuak saihesteko eta kontrolatzeko beharrezkoak diren tresnak emateko. Horien artean hauek nabarmendu daitezke::\nHADA proiektuak (Ingurumen Diagnosirako Tresna Automatikoaren gaztelaniazko siglak), Huelva, A Coruña, Santander, Bilbo, Bartzelona, Tarragona, Valentzia eta Cartagenako portuetan airearen kalitatearen diagnosia eta iragarpena egiteko tresna ezarri du, kutsadura atmosferikoko kasuetan erabakiak hartzeko laguntza-sistema batekin, partikula esekien eta sedimentagarrien arazoari arreta berezia emanez. Bilboko portuan soinu-maila kontrolatzeko metodologia ere ezarri zen.\nProiektu horren iraupena hiru urtekoa izan zen, eta 2005eko ekainaren 30ean amaitu zen. 2.362.618 euroko kostua izan zuen guztira, eta Europar Batzordearen 808.145 euroko diru-laguntza jaso zuen.\nHADA proiektua ezarritako helburuetara egokitu da. Proiektuaren barruko zazpi portuetan airearen kalitatea kontrolatzeko estazioak instalatu dira; estazio bakoitzak sufre-dioxido aztergailu bat dauka, nitrogeno-oxido aztergailu bat, karbono-monoxido aztergailu bat eta PM10 partikula hargailu bat. Sei estazio meteorologiko ere jarri dira beste hainbeste portutan, monitorizazio akustikoko bi terminal Bilboko portuan, bolumen altuko partikula hargailu bat Tarragonako portuan eta partikulen laser espektrometro eta BTX monitore bana Bartzelonako portuko estazio mugikorrean.\nZenbakizko modelizazioari dagokionez, portuetako solido solte-operazioetako PM10en isurpen-ezaugarriak aintzat hartzen dituen partikulen dispertsio-eredu bat garatu da, partikula sedimentagarrien metaketa simulatzen duen modulu batekin. PM10 partikulen eta partikula sedimentagarrien isurpen-tasak emateko gai den isurpen-eredu bat ere diseinatu da, mugitzen den materialaren, erabilitako manipulazio-teknologiaren, arintze-neurrien eta baldintza meteorologikoen arabera.\nTarragonako portuan eman diren kanpainen bitartez, kimikoki, morfologikoki, granulometrikoki eta mineralogikoki clinker, tapioka, fosfatu, soia-irin, pirita-errauts, manganeso-mineral, coke-ikatz, siliko-manganeso fin, alpapa, harrikatz, andaluzita, arto eta mandiokaren karga eta deskarga-operazioetatik lortutako laginak ezaugarritu dira. Halaber, portuetako operazioen ondorioz atmosferara botatako isurpenak arintzeko edo zuzentzeko neurriei buruzko azterketa zorrotza ere egin da, ingurumen-bideragarritasuna, teknikoa eta ekonomikoa aztertuz. Azkenik, eskura dagoen informaziotik abiatuta erabakiak hartzeko laguntza emateko metodo objektiboa garatu da, jatorria nasetan edo portuko landetan solido solteak manipulatzean duten kutsadura atmosferikoko balizko gorabeheren aurreko erantzunik egokienari buruzko iradokizun arrazoitu eta berehalakoa.\nPortu komertzial handien barruan egindako eragiketek atmosfera- eta itsas-kutsadura gorabeherak sor ditzakete, Portuetako Agintaritzek beren gain hartu behar dituzten ingurumen-babeserako helburuak betetzeko saihestu eta kontrolatu behar direnak. Valentziako Portuko Agintaritzak lehentasunezko helburutzat jo du, bere enpresa-esparru estrategikoaren barruan, bere eskumen-esparruan burutzen duen portuetako jarduerarekin bat datorren ingurumen-politika garatzea. Ingurumen-politika hori, besteak beste, "Inguru atmosferikorako Portuetako Ingurumen Instrumentazio Plana proiektuan zehaztu da, Valentziako Portuan dagoeneko abian dena eta A Coruñako portuan ezartzen ari dena, ingurumenaren ardura dutenei partikulengatiko kutsadura atmosferikoa prebenitzeko eta kontrolatzeko elementuak emanez.\nNeurri aringarrietako berrikuntza:haizearen kontrako hesiak diseinatzea\nPuertos del Estado-k hitzarmena izenpetu du Madrileko Unibertsitate Politeknikoko "Ignacio Da Riva" Mikrograbitateko Unibertsitate Institutuarekin (IDR/UPM), Portuetan Materialak Haizetik Babesteko Hesiei buruzko Azterketari eta Aukeratutako Haizetik Babesteko Hesien Ezaugarriak Neurtzeko Tunel Aerodinamikoko Entseguei ekiteko helburuz, eremu horretako garapen berrienei erantzunez.\nHaizetik babesteko hormek eta hesiek babes-elementu horietatik behera jotzen duen haizearen abiadura eta turbulentzia aldatzeko helburua dute, korronte geldo xamarreko gune bat ezarriz (birzirkulazio-burbuila). Bertan, haizearen batez besteko abiadura eta turbulentzia-agitazioko abiadurak jotzen duen haizearenak baino txikiagoak dira, oztopoa behar bezala diseinatu bada. Ingeniaritza zibilean izan ditzakeen aplikazioen artean, aire irekian gordetzen den harearen edo aridoen egonkortasuna dago. Portuetan biltegiratutako ikatz- edo hauts-itxurako solido solteen parkeen kasuan, egonkortasunak haizeak hautsa beste toki batzuetara barreiatzea saihesteko edo murrizteko balioko luke.\nPortuko jardueren ingurumen-kontrolerako sistema estrategiko baten diseinua\nPuertos del Estado-k hitzarmena izenpetu du Universitat de Valencia-Estudi Generalekin Portuetako Jardueren Ingurumenaren Kontrol Estrategikorako, portuetan egiten diren operazioetatik eratortzen diren balizko ingurumen-arazoak saihesteko edo arintzeko. Kudeaketa automatizatuko sistema horrek portuetako operazioen eta lanen Jarraipen eta Kontrol Sistemak (SSC, gaztelaniazko izenez), aldagai meteorologikoak eta esekitako partikulen kontzentraziokoak gomendatuko ditu lehenik, eta osatuko ditu geroago, lortutako datuetan oinarrituta portuetako jardueretatik datorren kutsadura-gorabeheren aurreko erabakiak hartzeko berehalako laguntza-sistema bat ezarriz.\nPortuen inguruetako paisaia hobetzeko gida\nCerdá Institutuak egina eta Puertos del Estado-ren babesaz, portuak hirietako eta aldirietako inguruetan integratzeko aholkuak emateko helburu nagusia du.\nGida portuen garapen jasangarrirako erantzun goiztiarra da, alderdi sozialean eta ingurumenari loturikoan, hiriari loturikoa baino toki zabalagoa hartzen duena (portua-hiria integrazia), hondartzetako, paduretako eta estuarioetako ikuspegiak ere barne hartzen baititu.\nHaizetik babesteko hesiak eta bestelako neurri aringarriak\nGidaliburu honek portu-inguruetako hauts-itxurako balen arazoaren deskribapen orokorra barne hartzen du, baita haizetik babesteko hesien eraginkortasuna ere, artifizialak edo landarezkoak izan. Eranskinetan jotzen duen haizea nola ezaugarritu eta baletatik, ibilgailuen zirkulaziotik eta haize-higadura industrialetik eratortzen den hauts-isurpenen kalkulua azaltzen dira.\nIngurumen-kudeaketa jasangarrirako portuetako adierazle-sistema (INDAPORT)\nPuertos del Estado-k, Valentziako Portuko Agintaritzarekin eta IPEC Fundazioarekin batera, Portu-sistemaren Ingurumen Adierazle Sistema propioa garatu du.\nSistema honek, Europar Batasuneko adierazleei jarraiki, ezarritako ingurumen-helburuak betetzen direla arintasunez kontrolatzen eta jarraipena egiteko beharrezkoa den informazioa bermatzen du ezarritakoan, eta baita Portuetako Agintaritzek abiarazitako Ingurumen Politikaren eraginkortasuna bistaratzea ere.\nROM 5.1 – 05 Kostaldeko uren kalitatea portu-zonaldeetan\nROM Programaren barruan, Itsas-lanetarako aholkuak gaztelerazko izenez, ROM 5.1en barruan araudi-, metodologia- eta teknologia-alderdiak uztartzen dira, eta portuetako uren kalitatea kudeatzeko sistemak planifikatzeko eta garatzeko oinarrizko dokumentua izan nahi du.\nSolido Solteen Manipulaziorako Jardunbide Egokien Gida\nPuertos del Estado mota horretako operazioei loturiko alderdi nagusiak aztertuko dituen Gida bat egiten ari da, eta aholku teknikoak eta operatiboak ezarriko ditu balizko ingurumen-eraginak gutxiagotzeko.\nGida hori egiteko, interes orokorreko portu-sistema osatzen duten portuetan halako salgaiekin aritzen diren terminal nagusietako batzuen laguntza izan du.


Ekitaldi jasangarria - Vital Eguna\nVital Fundazioan garapen jasangarriarekin dugu konpromisoa. Keinu txikiek zeresan handia dute-eta. Horregatik, Vital Egunak “Erronka Garbia – Ingurumenaren ikuspegitik jasangarrai den ekitaldia” ziurtagiria lor dezan lan egiten ari gara. Hau bezalako ekitaldi bat diseinatzeak inguruan duen eragin negatiboa murriztea esan nahi du eta ekitaldia atsegina izan dadila antolatzaileentzat nahiz bertaratzen direnentzat.\nZer da ingurumenaren ikuspegitik jasangarria den ekitaldia?\nNazio Batuen Ingurumenerako Programaren arabera, ingurumenaren gaineko balizko eragin negatiboak minimizatuz diseinatu, antolatu eta burutu den hura da ekitaldi jasangarria, eta ondare positiboa utziko duena erakunde antolatzaileentzat nahiz parte hartu duten eragileentzat.\nVital Eguna osatzen duten jarduera guzti-guztiak diseinatu dira oinarri hori aintzat hartuta. Horiek guztiek gure ingurumenerako ahalik eta eragin txikiena sor dezaten saiatu gara, ingurumen aztarna murrizten lagunduko duten ideiak edo elementuak ezarriz.\nAdibidez, autobus-zerbitzuak eskainiko ditugu Enpresen Lasterketako parte-hartzaileak Arabako Parke Teknologikora eramateko, eta Egibide-ko boluntario-taldearekin lankidetzan arituko gara ekitaldiaren karbono-aztarna kalkulatzeko.\nKontzertuen energia-kontsumoa dela-eta, lehentasuna eman diegu udal-sarerako konexioei, jatorrizko berme-ziurtagiria duen energia berriztagarria bermatuz.\nEra berean, gure erosketak ekitaldiaren beharretara egokitu nahi izan ditugu, erabilera bakarreko plastikoa eta bilgarriak murriztuz eta produktu ekodiseinatuak sustatuz, hala nola gel hidroalkoholduna.\nVital Eguna bezalako ekitaldi batek hondakin bolumen handia eragiten du. Horregatik, beharrezko iritzi diogu burutuko diren jardueretan hainbat birziklatze-puntu instalatzeari.\nBeste adibide on bat Vital Egunari forma emateko erabiliko diren azpiegiturak eta elementuak izango dira. Gehienak berrerabilgarriak izango baitira, eta lehen aldiz, komun eramangarri ekologikoak izango ditugu kontzertuetan.\nNola lagundu diezagukezu\nZeuk ere lagundu diezagukezu Vital Eguna ingurumenarekiko ekitaldi jasangarria egiten! Zenbait oinarrizko jarraibide azalduko dizkizugu:\nMugikortasuna: Zatoz Vital egunera garraiobide jasangarrietan. Oinez, bizikletaz edo garraiobide publikoaren sarea erabiliz etor zaitezke.\nUra: Kalitate oneko ura dugu. Horregatik, erabil itzazu iturriak eta ekidin ezazu botilako ura. Edozein ontzi berrerabilgarri berriz betetzeko erabil daitezkeen ur-iturriak aurkituko dituzu Vital Egunean.\nHondakinak: Saihestu ezazu hondakinak sortzea eta erabil itzazu gure jardueretan kokatuko diren zaborrontziak. Gogora ezazu, papera ontzi urdinera, beira berdera, ontziak horira eta hondakin organikoak laranjara.\nEusko Jaurlaritzaren Ingurumen Jarduketarako Sozietate Publikoak, Ihobek, Erronka Garbia metodologia garatu du, hau da, Vital Eguna bezalako ekitaldiek ingurumenean eragiten dituzten inpaktu negatiboak murrizten laguntzen digun prozedura. Ekimen horren bidez, urriaren 24a Klima Aldaketaren Aurkako Nazioarteko Eguna ere ospatuko dugu.


Federación Guipuzcoana de Hockey - PROIEKTU AUSARTE ETA ETXEKO PRODUKTUEKIN\nErreala denberoladi berria hastear dago arrobikoa jokalariz osatutako taldearekin eta etorkizunari begira anbizio handiko proiektua suposatuko duenarekin. Errealeko entrenatzaile berria ilusioz hari da prestatzen datorren denboraldia emaitz on bat lortueko duten esperantzaz eta horretarako talde berritu bat osatu du non jokalari gazteak dira albiste.\nErrealeko jokalari enblematikoen galeraren aurrean nola Esti Aldanondo, Maider Tellería eta Irati Escriban, eta fitxaketen neurrigabeko munduan sartu ez nahiak, eskumendeko taldetik jokalari ugari gehitzeak ekarri du. Izan ere kontutan izan beharrekoa de ere, pasadan denboraldietan azpiko mailetatik sartutako jokalariek erantzun ezinhobea eman zutela lehen taldean.\nTalde txuriurdinak ez dator bat beste lehen mailako taldeekin zeintzu ezker-eskuin ari dira atzerritarrak fitxatzen, eta ondorioz etxeko jokalarien lehen taldera igotzeko esperantzak itzaltzen dira. Horrez gainera, jokalarien merkatu honek zifra beldugarriak mugitzen hasi da, azken urteetan gertatu diren fitxaketa ugariak direla eta.\nEz da ahaztu behar, gaur arte behintzat, kirol amateur bat besterik ez dela belar hockeya non sentimendu etxekoiak alde batera egiten hari dira eta truke ligaren emaitza, inbertsio handienak egiteko aukera duten teladeen eskutan geratzen ari da.\nEtorkizunera begiratzen duen proiektu berri honek, arrobiko jokalarietan egin nahi du lan batez ere datozen denboraldietan Errealaren bizkarhezurra osatuko duten jokalariak ongi prestatuz, eta horrela fitxaketa ugari egin beharraren baldintzan egon gabe. Proiektu ausarta eta etxeko produktuekin


Ostalarientzat prestakuntza saioak eskainiko ditu UKUEk - Aia orio - Karkara.eus\nOstalarientzat prestakuntza saioak eskainiko ditu UKUEk\nKarkara 2020-11-29 11:07\nSektorea babesteko eta ostalaritzako profesionalen alboan egoteko konpromisoa agertu du Urola Kostako Udal Elkarteak.\nEusko Jaurlaritzako Lan eta Enplegu Sailak tabernak eta jatetxeak ixteko agindua eman zuenetik, egoera zaila bizi du ostalaritzak, eta sektoreari laguntzeko hainbat ekimen jarriko ditu martxan Urola Kostako Udal Elkarteak. " Sektorea babestu eta ostalaritzako profesionalen alboan egoteko konpromisoa dugu eta horretarako hainbat egitasmo abiatuko ditugu", azaldu dute.\nNegozioetan sor litezkeen desbideraketa ezberdinen gaineko diagnostiko goiztiarra egiteko hainbat kontrol erreminta eskainiko dituzte bi eguneko formazioan. "Ostalaritza sektorea geroz eta prestatu eta profesionalizatua bada ere, kudeaketa eredu eraginkorrago baterantz urratsak emateko diseinatu da formazioa. Beti ere, egungo testuingurua kontuan hartuta; hau da, ziurgabetasun egoeratik abiatuta, epe motz eta ertainera begira jarraitu beharreko estrategiak zehazteko asmoz", adiera dute UKUEtik.\nLauna orduko bi saio eskainiko dituzte. Ikastaroa aurrez aurrekoa izango da Urola Kostako Udal Elkartearen egoitzan, goizez:\nhonako hauek dira bi saioetan landuko dituzten gai nagusiak:\nPlaza kopuru mugatua izango du prestakuntza saioak, eta gehienez, eskualdeko 12 partaidek izango dute ekimenean parte hartzeko aukera. Izena emateko enpresa@urolakosta.eus helbidera idatzi beharko dute ostalariek; mezuan udalerria zehaztu eta jarduera ekonomikoaren xehetasunak eman beharko dituzte. Izena emateko epea abenduaren 2an, 12:00etan amaituko da.\nLehen prestakuntzaz gain, zuzen-zuzenean ostalaritza sektoreari bideratutako hainbat ekintza ere abiatuko dira datozen asteetan. Urtea amaitu aurretik, esaterako, formakuntza berri bat eskainiko dute eramateko zerbitzuari buruzkoa.\nEra berean, eramateko zerbitzua eskaintzen duten eskualdeko establezimenduen gida bateratua lantzen ari dira udal elkartea, eskualdeko bost udalak eta tokiko merkatari eta ostalarien elkarteak. Bukatutakoan herritarren eskura jarriko dute gida, bertako kontsumoa bultzatzeko helburuarekin.\nOstalaritza sektoreari laguntzeko ekimenen inguruko informazio gehiago jasotzeko, mezua idatzi daiteke enpresa@urolakosta.eus helbidera edo telefono deitu 943-89 08 08 zenbakira.


Amanda - Halabedi\nHalabedi > Opiniones > Amanda\nAmanda oroitzapenean zaitut, kale buztia, fabrikaren hotzak, ke iluna, sirenak. Oroitzapenean zaitut Amanda, Manuelen bila joaten zinenean, fabrikatik aterata berarekin aurkituko zinelako. Amanda oroitzapenean zaitut, zure irrifarre zabala, zure ile buztia, berdin zioen, harekin topatu behar zinelako. Oroitzen zaitut Amanda, oroitzen zaitut.\nOroitzen dut Manuel fabrikatik atera ez zen egun gris hura. Oroitzen dut zerrara joan eta bertan gelditu zen eguna. Txikituta, odolez blai. Oroitzen dut odolaren usaina, oroitzen dut oihu ikaragarria, oroitzen dut lantegian zabaldu zen zurrumurrua, aurpegi tristeak, serioak. Negar malkoak.\nOroitzen dut ez dudalako ezer oroitzeko, atzo bertan, gaur, gertatu delako. Gure herriko edozein izkinan. Edozein fabrika zikinean, edozein obra faraonikoan, gaur, atzo, bihar. Eta gertatzen da, batzuentzat, enpresari eta gobernuburuentzat, gure miseriaz bizi direnentzat, Amandaren, Manuelen bizitzek ez dutelako ezer balio, zure bizitzak, gure bizitzek ez dutelako ezer balio.\nDiru gosez bizi direnentzako zenbakiak baino ez gara, zenbakiak euren kontu korronteetan, zenbakiak euren poltsikoaK betetzen, gure izerdiari, gure odolari eta gure denborari esker. Langileok ez diegu ezer zor, langileei esker bizi dira eta gure miserian lokaztu.\nEta bihar esango digute, kontenedore edo banketxe baten integritatea, Manuelen bizitza baino gehiago balio duela. Borrokak ez duela ezertarako balio. Gertatzen diren kontuak direla, ezinezkoa dela horiek saihestea.\nEta esango digute agian, Manuelen, Amandaren, Mikelen, errua izan dela, beharrezko neurriak ez hartzeagatik, eta inolaz ere lehiakortasuna bultzatzen diharduen enpresari zikinarena, inolaz ere ordu extrak egitera behartzen gaituenarena, inolaz ere guzti hori onartzen duenarena.\nEsango digute bai, baina ez diegu sinistuko. Esango digute bai, baina ez ditugu eskuak jeitsiko. Esango digute bai, baina ez dugu ukabila zabalduko. Gure kideak direlako, gu geu garelako, edozein izkinetan hilik agertu gaitezkeenak. Eta gu garenez, lanean hiltzera kondenatuta gaudenak, gu gara antolatzera kondenatuta gaudenak, borrokara kondenatuta eta garaipenera kondenatuta.\nEz dezagun beste Amandarik negarrean onartu, ez dezagun beste Manuel odol-husturik onartu, ez dezatela gure heriotzen aurrean barrerik egin. Hildako hauek gu guztionak direlako, Euskal Herri Langile guztion hildakoak dira.\nOier Azkarraga: Amanda\nLGTB kolektiboaren asimilazio operatiboa →\nSuscribe to Oier Azkarraga's Opiniones


ADARRAREN PUNTAN: SUNTSIPEN HANDIKO ARMAK\nSUNTSIPEN HANDIKO ARMAK\nBikini atoloian botatako bonba atomikoa\nEgun gutxitan bi aldiz gertatu zait. Nire tele-paketearen zerrendan miatu eta bonba atomikoari buruzko dokumentalekin topo egin dut. Lehenengoa 1945.urtean Estatu Batuek Hiroshima eta Nagasakin eragindako sarraskiaren gainean egindakoa eta bigarrena nazio berberak Bikini atoloian 1946an egindako proben gainean egina.\nLehenengoa ‘National Geographic’ kanalean ikusi nuen. Benetako garaiko irudirik ezean, dramatizazio ugari, eta eztanda egunetan umetxoak ziren hiritar batzuen lekukotzak. Gogoeta etiko-moralen gainetik (japoniarren ahotan uzten dira) datu zientifikoek eta hauek lortzeko erabili ziren metodoek, dokumentalaren denbora gehiena hartzen dute. Hori bai, badago tarte txiki bat bizirik (edo) atera ziren gizajoen egoera deskribatzeko. «Benetako zonbien antzera noraezean ibiltzen ziren, haragi zatiak zintzilikaturik zeramatzatela, gehienak itsu eta besoak aurrerantz luzaturik». Erreportajean baieztatzen zenez, halako irudi ikaragarriak zenbait argazkitan islatu ziren, baina gehienak ongi gordeta daude, «Pentagonoan, horrelako zerbait erakustea AEBren prestigiorako oso mingarria izan zitekeela» uste baitzuten. Azaltzen ez zen arrazoiren batengatik, ematen ziren hildakoen zenbakiak edozein entziklopediatan agertzen direnak baino askoz txikiagoak ziren.\nGogora dezagun: bonba atomikoek Hiroshiman 90.000-166.000 lagun eta Nagasakin 60.000-80.000 lagun hil zituzten, horietatik erdiak lehenengo egunean. Hurrengo hilabeteetan zehar, hildakoak ugaldu ziren erredura, erradiazio eta minbiziak jota. Hiri bietan ia hildako guztiak zibilak ziren. Sundance izeneko kanalean, gaueko ordu txikietan hau ere, ‘Bikini’ deritzon dokumentala ikusi nuen. Kasu honetan bere garaian erabilitako irudi ugariz jorraturik zegoen (antza, Iparramerikako ‘NODO’etatik aterata) eta kutsu kritikoa askoz nabariagoa zen.\nAtoloi oso bat hustu egin zuten eta hango biztanleak erbestera bidali proba nuklearrak egiteko. Milaka marinel hainbat guda-itsasontzitan hara igorri zituzten inolako segurtasun neurririk gabe, laguntze lanak egitearren. Horietako batek, adinekoa hau, egun horietako esperientzia kontatzen digu. Bere gorputz osoko irudia kontakizunaren bukaeran bakarrik erakusten zaigu: erradiazioaren eraginez hanka biak moztuta ditu. Lan honetan esaten denez, froga hauek bazuten kontrakorik eta Etxe Zuriaren aurrean zenbait protesta antolatu ziren. Alferrik.\nDeigarria da benetan. Hirurogeita hamar urte beteko dira laster. Gizakiak egindako arma batek inoiz eragindako masakrerik handiena 1945. urteko abuztuan gertatu zen. Hollywooden ez da inolako pelikularik egin horren gainean (Hori bai, ‘Amerikak’ behin eta berriz izan ditu eraso nuklearrak zientzia-fikziozko filmetan). Bigarren mundu gerran egin ziren beste basakeriak urtez urte gogoratzen diren bitartean, Hiroshima eta Nagasaki badirudi erdi aroko gauza direla. Irudiaren aroan, islarik ez duena ez omen da existitzen. Horregatik dorre birikien kontrako erasoa denon buruetan dago eta aldiz, Pentagonoaren kontrakoa maiz ahazten zaigu. Googlen klikatu besterik ez duzu egin behar, irudi gutxi eta eskasak daudela ikusgai ohartzeko. Bonba atomikoaren erabilerak gizakiaren lotsarik handienen artean egon beharko luke. Han bai, suntsipen handiko armak izan ziren. Baita erabili ere.\nEgilea: nineuk ordua: 08:41\nEtiketak: Bikini, Bonba atomikoa, Hiroshima, Nagasaki


Ikerketa egiteko eskatu diogu Osasunbideari hemoderibatuak zeramatzan gaztearen lan heriotzaren gorabeherak argi ditzan | LAB SINDIKATUA\nEkintza Sindikala Ikerketa egiteko eskatu diogu Osasunbideari hemoderibatuak zeramatzan gaztearen lan heriotzaren gorabeherak argi...\nEuskal gehiengo sindikalak deituta, elkarretaratzea egin dugu Iruñean, Osasunbidearen egoitzaren aurrean, erakunde horrek azpikontratatutako langile batek izandako lan heriotza salatzeko. Hain zuzen ere, azpikontratazioak prekaritatea sortzen duela salatu dugu.\nOsasunbideak badu egitura eta baliabide nahikorik osasungintzarekin lotura duten zerbitzu guztiak kalitatez emateko. Azpikontratazioak ondorio latzak ditu, eta Osasunbidea da erantzulea, kasu honetan.\nAurten, gutxienez, 24 langile hil dira jada lanean Euskal Herrian. Sarraskiak ez du etenik.\nIragan maiatzaren 17an Erriberrin gazte bat hil zen auto istripu batean. Gazte hura, une hartan, hemoderibatuak garraiatzen ari zen Nafarroako Ospitaleguneko odol bankutik Tuterako odol bankura. Alegia, Osasunbidearendako lanean ari zen, azpikontrataturiko enpresa baten bidez. Horregatik, LAB sindikatuak Osasunbideko langile batzordearen segurtasun eta osasun bileran eskatu du Erriberriko istripua lan istripu gisa aitortzeko eta bere inguruko gorabehera guztiak argitzeko.\nHain zuzen ere, LAB, ELA, ESK, STEILAS, EHNE, HIRU eta CGT sindikatuek elkarretaratzea egin dute gaur eguerdian Iruñean, Osasunbidearen egoitzaren aitzinean, Erriberriko lan heriotza salatzeko. Lehenik eta behin, sindikatuek salatu dute ez azpikontrataturiko enpresak ez Osasunbideak ez dutela Erriberriko heriotzari buruzko inolako informaziorik eman.\nErriberriko istripuan lanean aritu ziren su-hiltzaileek bertan aurkitu zuten odol garraiatua Iruñeko odol bankura eraman zutelarik, orduantxe jabetu zen bertan lan egiten duen LABeko afiliatu bat istripu hura lan istripua zela. Sindikatuari abisua eman zion, eta erakundeei informazioa eskatzen hasi ginen orduan. Aitzitik, gauza handirik ez dugu oraingoz lortu. Informazio falta hori dela eta, LABek eta bertze sindikatuek ikerketa bat egiteko eta istripua gertatu zeneko inguruabarrak argitzeko eskatzen dugu, bai eta langileak garraio enpresa esleipendunarekin duen kontratu-harremana eta haren lan-baldintzak, ibilgailuaren jabetza eta hark hemoderibatuak garraiatzeko baldintzak betetzen ote zituen eta bidaiatzen zuen ibilbidea egokiena ote zen argitzeko ere.\nOsasunbideak ezin ditu zerbitzuak azpikontratatu -kasu honetan hemoderibatuen garraioa- eta gero horiek egiteko baldintzak ahaztu, esleipenak irizpide ekonomikoetan soilik oinarrituta, beste alderdi soziolaboral batzuk kontuan hartu gabe, eta beharrezko kontrolak egin behar ditu zerbitzuak lan-baldintza duinetan egiten direla bermatzeko.\nHorregatik sindikatuok eskatzen dugu ikerketa bat egitea eta garraio enpresa esleipendunak eta Osasunbideak beren gain har dezatela heriotza honen aurrean dagokien erantzukizuna.\nOsasunbideak beharrezko egitura eta baliabideak ditu -eta ez balitu, izan beharko lituzke-zerbitzu horiek zuzenean kudeatzeko, eta kalitatezko osasun-zerbitzua bermatzeko. Horregatik, Osasunbideak azpikontrataturiko zerbitzuak barneratzea eskatzen dugu, langileen lan-baldintzak prekarizatzearen kontura etekinak handitzea baino bilatzen ez duten enpresak, behingoz, osasungintzatik desargertzeko. Prekaritatearen ondorioak oso latzak baitira, kasu honetan bezala, langile baten heriotza izateraino.


Baztango udaleko plenoak ‘eskratxeak’ gaitzetsi ditu - Baztan - Erran.eus\nTtipi-Ttapa 2017-06-23 11:50\nAroztegiaren aurkako herritarrak ere izan ziren plenoan. Argazkia: Juan Mari Ondikol\nAldeko 8 boz eta 4 abstentziorekin, edonoren aurkako ‘eskratxeak’ gaitzetsi dituzte.\nBaztango udaleko plenoak atzo eztabaida izan zuen, pasa den asteburuan Aroztegiko proiektuaren aurkako akanpalekuko gertakarien harira. Bertan, Geroa Baiko Viginia Alemán parlamentu-kideari eta Rubén Ziganda Baztango udal zinegotziari zuzendutako ‘eskratxea’ egin zuten herritar batzuek. Bi hauen udal taldeak, Geroa Baik, larrialdi mozio bat aurkeztu zuen udalean, eta atzoko plenoan ontzat eman zen, aldeko Geroa Bairen bi boz, UPNren hiru, Baztango Ezkerraren bi eta Baztango Auzolaneanen batekin, eta EH Bilduren lau abstentziorekin.\nEH Bilduk dioenez, eginiko ‘eskratxea’ «baketsua» izan zen, eta «adierazpen askatasunaren barnean dago». Gainera, Aroztegiaren proiektuak dakarren «gatazka soziala demokratikoki konpontzeko aukera ezaren aitzinean», ‘eskratxeak’ iritzia adierazteko ontzat ematen ditu EH Bilduk.\nPlenoaren barruan, hautetsiez gain, ‘eskratxea’ jasan zuten bi lagunak zeuden, Geroa Baiko beste kide batzuekin, eta “Aroztegia Pelotazo Urbanistikoa” lemadun afitxak zituen herritar talde bat zegoen.


CIDETEC Surface Engineering-ek TRUE-REPLACE europar proiektua ezagutzera emateko bilera egin zuen | Cidetec\nCIDETEC Surface Engineering-ek TRUE-REPLACE europar proiektua ezagutzera emateko bilera egin zuen\nTRUE-REPLACE “Trustful and eco-friendly replacement to hexavalent hard chrome“ proiektua azaroaren 1ean jarri zen martxan. Proiektuaren xede nagusia da gaur egun osagaien parte kritikoak babesteko erabiltzen den kromo hexabalentea estaltzeko prozesuari REACHarekin bateragarria den alternatiba bat baliozkotzea, hobetzea eta eguneratzea, bereziki industria aeroespazialean eta automobilgintzan.\nTestuinguru horretan, TRUE-REPLACE proiektuak Cr (VI) gabeko babes-estaldurak ezarriko ditu, elektrodorik gabeko nikelez eratutako multigeruzatan oinarrituta. Eta ohikoak diren monogeruzazko estaldurek baino ezaugarri hobeak dituzten estaldura babesleak ekoiztuko dira. Horrez gain, nanometarial sendogarriak multigeruzazko egituran sartzeak materialen errendimendua areagotzen du, ohiko Cr (VI) estaldurarekin lortzen direnekin lehian.\nTRUE-REPLACE proiektuko lantaldeak elektrolitoen garapen eta aplikazioan eta electroless estalduretan funtsezko aktoreak eta nanomaterialen funtzionalitatean adituak biltzen ditu, bi aplikazioetarako balio-katea betetzen duelarik. TRUE-REPLACE proiektuak EUROSTARS-EUREKA zigilua jaso zuen, eta aurrera eramateko 1.177.950 €-ko aurrekontua eta 30 hilabeteko iraupena izango zituen.


ERRETINOSI PGIMENTARIOAREN NAZIOARTEKO EGUNA | Retinosis Retina Begisare\n/ERRETINOSI PGIMENTARIOAREN NAZIOARTEKO EGUNA\nErretinosi Pigmentarioa erretinari eragiten dion endekapenezko eta jaraunspenezko gaixotasun bat da eta astiro-astiro itsutasuna sortzen du. Gaixotasun arraro bat da: 4.000 pertsonatik bat egun sendabiderik ez duen gaitz honekin jaiotzen da.\nErretinosi Pigmentarioaren sintoma nagusietako bat gaueko itsutasuna da, hau da, iluntasun edo argi gutxiko lekuetara ohitzeko zailtasuna. Ikus-eremuaren gutxitzea gaitzaren ohiko beste bereizgarrietako bat da: begiaren kanpoaldean hasi eta erdigunera zabaltzen da, ondorioz, “tunel” moduko ikusmena deritzona erakartzen du.\nRetinosis Retina Begisarek azaldu du “sintoma hauek sortzen dizkiguten mugak ulertzea” zaila dela. “Gutariko asko irakurtzeko gai gara baita aurpegiak ezagutzeko ere, baldin eta ongi argiztatutako leku batean bagaude, baina mugikortasun arazo handiak ditugu”. Ondorioz “ulergarritasun falta nabari dugu eta etengabe gaizki-ulertuak sortzen dira. Gainera, kasu askotan, gure begiak eta begirada guztiz normalak direnez, are zailagoa da azaltzea gertatzen zaiguna”.\nSentsibilizatzeko bideoa, abian\nAurten COVIDaren ondorioz, aurten ezingo dugu Nazioarteko Eguna ohi bezala plazan ospatu baina ekimen berria abian jarri dugu herritarrei ezagutarazteko erretinosia zer den eta nola eragiten digun. Euskadiko hiru elkarteok bideo bat prestatu dugu, 2020an zehar Erretinosi Pigmentarioaren kamiseta erabili dutenen argazkiak baliatuz. Horietako hainbat, erronkaren bat lortu duten unean agertzen dira. Ikus-entzunezkoa sare sozialetan hedatzen hasia da.\nSegurtasun tartea mantentzeko zailtasun bereziak\nEspainian, gutxienez biztanleen % 2k ikusmen murriztua dute edo itsuak dira, hots, 0tik % 30era bitarteko ikusmena dute. Urritasuna, ordea, ez da beti agerikoa, kasu askotan, begiek osasuntsu itxura dutelako. COVIDa ez kutsatzeko distantzien inguruko arauak ikusmen arazoak dituztenei zailtasunak ekarri dizkie.\nRetinosis Retina Begisarek herritarrei dei egin nahi die, ikusmen urritasuna dutenen eta itsuak direnen zailtasunak uler ditzaten. Bizi dugun ezohiko egoera honetan, herritarrek ikusmen murriztua dutenekin harremana errazagoa eta seguruagoa izaten lagun dezakete: adibidez, aldamenetik igarotzean baztertuz, urruntze neurriak betetzeko adi egonez eta hitzez balizko arriskuak adieraziz\n“Urruntze arauak bete behar ez ezik, gure kolektiboak irakurtzeko hurbildu behar du edota ukimena sarriago erabili, beraz, errazago kutsatu gaitezke eta, ondorioz, tentsio handiagoa sentitzen dugu”, azpimarratu dute elkartekideek.\nIkerkuntzatik sendabidera: tunelaren amaiera\nRetinosis Retina Begisareren lan-arloetako bat ikerkuntza bultzatzean datza.\n“Teknologiaren edo optika espezifikoaren garapenak gure egunerokoan lagungarriak” direla nabarmendu du elkarteak. “Ikerkuntzak, ordea, balizko terapien bilaketan berebiziko garrantzia du. Gure tunelaren amaiera ekarriko luke”. Gaurdaino Elkarteak Biodonostia Institutuari 225.000 euroko dohaintza egin dio. Bertako ikerketa-taldea proiektu bat lantzen ari da, Javier Ruiz Ederra doktoreak zuzenduta, Cristina Irigoyen doktorea arduradun klinikoa izaki.\nElkarteak zentro honetako langileen lana nabarmendu nahi du eta erakundeei jarraipena bermatzeko egonkortasun handiagoa eskatzen die.


La Cenerentola – Bilbao Orkestra Sinfonikoa\n19 - 22 - 25 - 26 - 28azaroa 2016\nAngelina Josè Mª lo Mónaco* Carol García*\nDon Ramiro Edgardo Rocha* Xabier Anduaga*\nDon Magnifico Bruno de Simone\nAlidoro Petros Magoulas\nClorinda Marta Ubieta\nTisbe María José Suárez\nMusika-zuzendaria Antonello Allemandi\nEszena-zuzendaria Jean Phillipe Clarac*/ Oliver Deloeuil*\nKoruaren Zuzendaria Boris Dujin\nProdukzioa Opéra de Toulon*\n*ABAO-OLBEn debutatuko du\nArgibide gehiago: http://www.abao.org\n19 azaroa 2016 Euskalduna Jauregia 20:00 h.\n22 azaroa 2016 Euskalduna Jauregia 20:00 h.\n25 azaroa 2016 Euskalduna Jauregia 20:00 h.\n26 azaroa 2016 Euskalduna Jauregia 19:00 h.\n28 azaroa 2016 Euskalduna Jauregia 20:00 h.\nLa cenerentola, ossia La bontà in trionfo, dramma giocoso-a bi ekitalditan,\nJacopo Ferrettiren libretoarekin, Charles Perraulten Cendrillon, ou Le petit pantoufle de verre ipuinean, Nicolas Isouard eta Charles-Guillaume-ren Étienneren opéra féerie Cendrillon operaren libretoan, Stefano Pavesi eta Francesco Fioriniren Agatina, o La virtù premiata dramma semiserio-an oinarritua, eta Gioachino Rossiniren musikarekin\nRamiro jauna (tenorra)\nMagnifico jauna (baxua)\nDamak (pertsonaia mutuak)\nEkintza Italiako gaztelu zahar batean eta landetxe batean gertatzen da, zehaztugabeko garai batean.\nMagnifico jaunaren gazteluko areto batean. Clorinda eta Tisbe Magnifico jaunaren alabak haien gaitasun eta ezaugarriei buruz abesten ari direla, Angelina alabaordeak, Errauskine erdeinatuak, berea izan zitekeen istorio tristea kontatuko du. Atean kolpe batzuek hiruren arteko eztabaida etengo dute. Eskale bat agertuko da; benetan, Alidoro jakintsua da, Ramiro jaunaren antzinako irakaslea. Angelinak baino ez dio agertuko onberatasun eta karitate apur bat mozorrotutako gizonari.\nBat-batean, gazteluan Ramiroren gortesau-talde bat sartuko da jakinarazteko printzeak jai bat antolatuko duela emazte hartuko duena aukeratzeko. Tisbe eta Clorinda azkar asko hasiko dira prestatzen eta aita esnatuko dute, berria jakinarazteko. Agurea kexatuko da amets polita eten diotelako; ametsa xehetasun osoz kontatuko du, eta iragarlea izango da. Jakinaren gainean zer gertatuko den, baroiak ametsetan jarraituko du, baina oraingoan esna, bere gaztelu kalamastra duina bihurtzeko itxaropenarekin.\nRamiro printzea iristen denean, Magnifico jaunaren alabei ezkutuan hobeto begiratzeko, ez du inor aurkituko, baina geroago Angelina agertuko da. Angelina eta printzea lehen begiratuan maiteminduko dira. Errauskinek ahalegina egingo du, arrakasta handirik gabe, aitarekin eta ahizpekin duen harremana azaltzeko. Elkarren arteko maitemina begiradaz begirada berretsiko da. Ramirok, morroi mozorrotuta, printzearen etorrera iragarriko du, baina, benetan, Dandini morroia agertuko da, hura ere mozorrotuta.\nGezurrezko printzeak azalduko du, aita eta alabak neurriz gora lausengatu ondoren, lehenbailehen ezkondu behar duela, herentzia ez galtzeko. Denak jauregirantz abiatu direnean, Ramiro eta Dandini Magnifico jaunaren eta haren alabaordearen arteko eztabaidaren lekuko izango dira: Angelinak ere jaira joan nahi du, ordubetez bada ere, baina aitaordeak ez dio utziko. Hala ere, Alidorok, funtzionarioa balitz bezala agertuko denak, erregistro-liburu bat erakutsiko du, Magnifico jaunak hiru alaba dituela jasotzen duena, eta, baroiak hirugarren alaba zendu egin zela esan arren, Angelina saiatuko da bera dela ulertarazten.\nAlidorok, berriz ere eskale mozorrotuta, hitz emango dio Angelinari etorkizunean bere onberatasuna ezaguna izango dela eta bere xalotasuna gailenduko dela.\nRamiro jaunaren landetxeko bulego batean. Baroiak enologia praktikoan duen trebetasuna laudatu eta, upeltegia aztertzera bidalita, erditik kendu ondoren, gezurrezko Dandini printzeak sakonago aztertuko ditu baroiaren alaben nortasunak.\nRamiro jaunaren landetxeko negutegi batean. Montefiascone baroia (hau da, “Monbotellón”) upeltegiko maisu izendatuko dute hogeita hamar ardo dastatu ondoren, eta berandutu gabe lehen jarraibideak emango ditu. Dandinik etsipenez emango dio Ramirori Clorinda eta Tisberen nortasunen berri. Biek burutuko dituzte egin beharreko probak, baina haietako bakar batek ere ez du arrakastaz egingo.\nAlidorok dama ezezagun baten etorrera iragarriko du. Denek galdetuko diote beren buruari nor izan daitekeen eta zer gerta litekeen hura iritsitakoan, eta harrituta geratuko dira Angelina ematen duela ikustean. Dandinik mahaira deituko guztiak, baina, halere, urduritasuna arian-arian areagotuko da.\nRamiro jaunaren jauregiko bulego batean. Baroia eta bere alabak ez dira guztiz ziur egongo ezezagun ederra haren alabaordea ote den. Montefiascone alabaordearen herentzia xahutu duela jabetzearen beldur izango da. Printzearekin ezkonduta dena konponduko delako itxaropena izango dute hirurek, printzeak aukera emango baitio baroiari diru-kutxa hutsak betetzeko.\nRamiro ere ez da guztiz ziur egongo, Angelinak bere maitasuna adierazten dion arte. Joan aurretik, bitxi bat emango dio, hurrengo batean bera dela jakin dezan. Irakasle jakintsuak aholkatuko dio benetako printzeari bihotzak iradokitzen dionari jarraitzeko.\nRamirok erabakiko du bere burua aurkeztea, baroia eta haren alabak jauregitik ateraraztea, eta ezezagun ederraren bila joatea. Bitartean, baroiak bere alabetako bat aukeratzera bultzatuko du gezurrezko printzea, baina mozorroturiko morroiak familia gogaikarria uxatuko du.\nMagnifico jaunaren gazteluko areto batean. Angelina aitaordearen gaztelura itzuliko da eta bere istorio tristea kantatuko du berriz. Benetako printzea gazteluan agertzen denean, baroia eta haren alabak benetako egoeraz jabetuko dira, eta, pixka bat geroago, Angelina ere bai. Maiteminduek elkar ezagutu, eta bitxiak Angelinaren nortasuna ezagutzera emango du. Nahaspila ezin da handiagoa izan: baroia eta haren alabak egoera konpontzen saiatuko dira, estamentu-desberdintasuna azpimarratuta; printzeak bere eskumenak erabiltzeko mehatxua egingo die; Dandinik esango du komedia tragedia bihurtu dela; eta Angelinak eskatuko dio Ramirori onbera izateko gaizki tratatu dutenekin. Printzeak, amore eman aurretik, ahizpei gogoratuko die morroi xalo bat zela uste zutenean iraindu zutela; hala ere, baroiak eta haren alabek Angelina baztertzen jarraituko dute, eta printzeak berriz egingo die mehatxu.\nBeharrezkoa izango da Alidorok denei irakastea zein diren onberatasunaren ondorioak, eta miseriatik libratzeko modu bakarra barkamena eskatzea dela.\nRamiro jaunaren jauregiko atari batean. Gortesauen iritziz, zoriaren gurpila une gorenera iritsi da, eta hortxe geldituko da. Baroiaren senideek erabakiko dute Alidororen irakaspena praktikan jartzea, baina gehiegikeriaz ariko dira beste behin. Angelinak azalduko du bere mendekua barkamena izango dela, baita jasandako bidegabekeriak ahaztea ere, baina pentsatuko du balitekeela tximistargi hutsa, ametsa edo jolasa izan izana. Gortesauek, hura baino zinikoagoak eurak, esango dute ez dela halakorik izan, ezta halabeharra ere, zorte hutsa baizik.


Garbigailuak funtzionatzeari utzi dio? Konpontzeko eskubidea duzu - KontsumoBIDE-Kontsumoko Euskal Institutua\nProduktu bat hondatzen denean, zer egiten duzu? Konpontzen saiatzen zara edo zuzenean berri bat erosi behar duzula pentsatzen duzu? Erabili ondoren, botatzeko kultura oso errotuta dago gure gizartean, eta zaharkitze programatua, neurri batean, horren guztiaren atzean dago. Enpresa fabrikatzaileek estrategia hori erabiltzen dute produktuen bizitza erabilgarria murrizteko, eta salmentak handitzeko, hau da, kontsumoa handitzeko. Askotan, produktua konpontzen saiatzen bazara, baliteke konponketaren kostua berria erostearen prezioa baino handiagoa izatea.\nEuropar Batasunak, praktika horren aurka borrokatzeko asmoz, konpontzeko eskubidea finkatu nahi du, ekonomia zirkularraren funtsezko atal gisa. Helburua ingurumen-inpaktua murriztea eta jasangarritasuna indartzea da, berrerabilpenaren eta konponketen bidez. Argi esanda: asmoa da zaharkitze programatuaren aurka borrokatzea eta produktuen bizitza baliagarria luzatzea, kontsumitzaileen poltsikoak hainbeste kaltetu gabe. Hau da, telefono mugikor bat erosten duzunean, ez pentsatu bi urteren buruan beste bat erosi beharko duzunik, erosi berri duzunak funtzionatzeari utziko diolako.\nZertan datza eskubide hori?\nUrtarrilaren 1ean jarri zen indarrean kontsumo-araudi berria, produktu berrien bermea 3 urtera zabaltzen dela adierazten duena. Konpontzeko eskubidea arau berrian ere jasota dago, eta enpresek zerbitzu tekniko egokia bermatu behar dutela ezartzen du eta ordezko piezak izan behar dituztela 10 urtez gutxienez, produktua fabrikatzeari uzten zaion egunetik aurrera. Hau da, denbora horretan, kontsumitzaileek produktu bat konpontzeko piezak eduki ahal izango dituzte, eta hornidura faltagatik produktu berri bat erosteko beharrik ez izan.\nHalaber, zuzentarauaren arabera, produktu batzuk fabrikatzen dituzten enpresek eskuliburuak eskaini behar dituzte, konponketak nola egin jakiteko.\nFuntzionatzeari utzi dion produktu bat bota aurretik, saiatu konpontzen, zure eskubidea da. Konponketaren eta berrerabilpenaren alde egiten badugu, hondakin gutxiago sortuko dira eta ingurumen-inpaktua murriztuko da. Gainera, ezin dugu ahaztu, adibidez, hondakin elektriko eta elektronikoak izaten direla kutsatzaile handienetakoak, eta hondakin horiek suntsitzeko kontsumitzen den energiak, batzuetan, fabrikazioan kontsumitzen dena gainditzen duela.


“Indarkeria matxistaren aurrean, mobilizatzen jarraitzen dugu!” - Mugarik Gabe\nHasiera>Berriak, Euskal Herria, Genero parekotasuna, Manifestuak eta Adierazpenak, Mobilizazioak>“Indarkeria matxistaren aurrean, mobilizatzen jarraitzen dugu!”\nPandemia egoerak agerian utzi du indarkeria matxistak ez direla konfinamenduarekin geldiarazten, alderantziz baizik, ugaritu egiten dira! Horregatik, azaroaren 25 honetan ez dugu onartuko COVIDak aspaldiko pandemia zaharrak izkutatzea.\nPandemiak eta erakundeek hartutako neurriek, emakumeen aurkako indarkeria ugari sortzen dituzten prozesuak azkartu eta sakondu dituzte: haien erasotzaileekin giltzapetutako emakumeak, euren lanean konfinatutako etxe barruko langileak, arrazakeria instituzionala kalean eta erakundeetan, zainketa lanak edota telelana egiteko malabareak egiten diharduten ama eta alabak, etxegabetzeak pandemiaren erdian…\nGuzti honengatik, beste behin ere, erakundeak salatu nahi ditugu, haien itsutasunean are ahulago, pobreago eta prekarioago utzi baikaituzte. Eta indarkeria egoerei aurrea hartzeko eta erantzuteko premiazko neurriak har daitezen aldarrikatzera gatoz.\n“Indarkeria matxistaren aurrean, zerbitzu publikoak defendatu!” lelopean, zerbitzu publikoak, guztion bizitza duin eta askea bermatzeko, giltza direla aldarrikatu nahi dugu.\nGaur egungo zailtasunak kontuan hartuz, badakigu zaindu egin behar garela, baina gure ahotsak eta aldarrikapenak entzunarazteko beharra dugu ere. Horregatik, datorren azaroaren 25eko mobilizazioa birplanteatu dugu; kaleak hartzeko bai, baina aldi berean, elkar zaintzeko.\nItsasadarraren bi aldeak hartuko ditugu, udaletxetik Salbeko zubiraino. Horretarako, arratsaldeko 19:30etatik aurrera itsasadarrera, adierazitako tarteetara gerturatzeko deia egiten dugu. Manifestuaren irakurketa 20:00etan izango da 4 zubietatik (Udaletxea, Zubi zure, Salbe eta Arrupe). Eta lehenago bat egin nahi dutenentzat zutabeak antolatzen ari dira eta 19:00etan abiatuko dira hainbat auzotatik.\nAzkenik, indarkeria matxisten aurkako konpromisoa duten herritar guztiak leihoan edota balkoian kolore moredun zerbait eskegitzera animatzen ditugu.\nAurten, inoiz baino gehiago, gure salaketak lau haizetara zabaldu; eta aldi berean gure eskubideak defendatzeko prest, antolatuta jarraitzen dugula erakustea ezinbestekoa da.\nHauek dira mobilizazioak hirietan:


Beuregard e Bassac - Wikipedia, entziklopedia askea.\nFlore BOYER (2014-2020)\n44° 59′ 16″ N, 0° 38′ 31″ E / 44.9878°N,0.6419°E / 44.9878; 0.6419Koordenatuak: 44° 59′ 16″ N, 0° 38′ 31″ E / 44.9878°N,0.6419°E / 44.9878; 0.6419\nBeuregard e Bassac (Frantzia)\nBeuregard e Bassac (Okzitania)\nSaint-Maime-de-Péreyrol, Douville, Fouleix eta Saint-Martin-des-Combes\nBeuregard e Bassac (okzitanieraz Beuregard e Bassac, frantsesez eta ofizialki: Beauregard-et-Bassac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 280 biztanle zituen.\n2007an Beauregard-et-Bassac udalerrian erroldatutako biztanleak 285 ziren. Familiak 106 ziren, horien artean 26 pertsona bakarrekoak ziren (13 bakarrik bizi ziren gizonak eta 13 bakarrik bizi ziren emakumeak), 25 seme-alabarik gabeko familiak ziren, 38 seme-alabak dituzten bikoteak ziren eta 17 seme-alabak dituzten guraso-bakarreko familiak ziren.\n2007an 144 etxebizitza zeuden, 106 familiaren etxebizitza nagusia ziren, 32 bigarren erresidentzia ziren eta 6 hutsik zeuden. 136 etxeak ziren eta 1apartamentu bat zen. 106 etxebizitza nagusietatik 69 bere jabearen bizilekua ziren, 33 alokairuan okupaturik zeuden eta 4 doan lagata zeuden; 5 etxek gela bat zuten, 5 etxek bi zituzten, 11 etxek hiru zituzten, 30 etxek lau zituzten eta 55 etxek bost zituzten. 100 etxek euren parking plaza propioa zuten azpian. 44 etxetan ibilgailu bat zegoen eta 53 etxetan bat baino gehiago zituzten.\nBeauregard-et-Bassac udalerriko biztanleria-piramidea 2009an .\n2007an lan egiteko adina zuten pertsonak 175 ziren, horien artean 127 aktiboak ziren eta 48 inaktiboak ziren. 127 pertsona aktiboetatik 107 lanean zeuden (56 gizon eta 51 emakume) eta 21 langabezian zeuden (10 gizon eta 11 emakume). 48 pertsona inaktiboetatik 14 erretiraturik zeuden, 14 ikasten zeuden eta 20 "bestelako inaktibo" gisa sailkaturik zeuden.\n2009an Beauregard-et-Bassac udalerrian 94 unitate fiskal zeuden, 272 pertsonek osaturik. Pertsona bakoitzeko diru-sarrera fiskalaren mediana urteko 12.930,5 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 4 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Beauregard-et-Bassac udalerrian 20 nekazaritza-ustiategi zeuden, 528 hektarea erabiltzen.\nSaint-Maime-de-Péreyrol (3,0 km)\nFouleix (3,2 km)\nClermont-de-Beauregard (4,0 km)\nSaint-Martin-des-Combes (4,0 km)\nDouville (4,5 km)\nSaint-Amand-de-Vergt (4,5 km)\nSaint-Georges-de-Montclard (5,2 km)\nBNF: 152516829 (data)\nOrriaren azken aldaketa: 1 iraila 2020, 17:10.


Bizikletan trebatzeko - Gipuzkoako Hitza\nEtorkizunean asfaltozkoa izatea nahi badute ere, oraingoz lurrezko ‘pump track’ bat egin dute Villabona-Amasako Otsabio auzoan. Herritarrek sustatu eta osatu dute gunea, udalaren laguntzarekin.\n2021, urtarrilak 22 Albisteak, gipuzkoa, Kirola 88\nAzkenaldian, Gipuzkoan ugaritzen ari dira pump track pistak. Orain urte batzuk, Donostian egin zuten lurrezko bat, eta berriki asfaltozko pista bana egin dituzte Beasainen eta Legazpin. Orain aste gutxi, berriz, Villabona-Amasako Otsabio auzoan prestatu dute pump track pista bat. Lurrezkoa da azken hori, eta mendiko bizikletarekin ibiltzeko da egokia. Aurrerago, ordea, pista hori asfaltozkoa izatea da asmoa, bizikletekin ez ezik, patineteekin, patinekin, skatekin eta abarrekin ibiltzeko.\nOrain dela hiru bat urte hasi zen gorpuzten proiektua, zenbait bizikletazale elkartu zirenean horrelako pista bat sustatzeko. “Gehienbat, bizikletentzat izaten dira pump track-ak”, zehaztu du Beñat Azurmendi amasarrak, egitasmoa bultzatzen ari den taldearen kideetako batek. “AEBetan du jatorria; BMX modalitateko bizikletekin aritzeko asmoz sortu zuten hasieran, eta mendi bizikletekin aritzeko gero”. Azurmendik azaldu du hasieran denak lurrezkoak zirela, baina horrek “mantenua” eskatzen duela gaineratu du: “Bertan ibiltzen zaren bakoitzean, palarekin berriz forma eman behar izaten zaio pistari. Urteen poderioz zenbat higatzen zen ikusi zuten, eta asfaltatzea erabaki zuten”.\nVillabona-Amasan, oraingoz, ez da posible izan asfaltozko pista egitea. Gorka Kamio Kirol eta Gazteria zinegotziak azaldu duenez, udalak parte hartze prozesu bat sortzea da asmoa, “herritarrek eta alderdi politikoek proiektuak aurkeztu ditzaten”. Horien artean aukeratuko lukete gero herritarrek, “gehienezko aurrekontu bat kontuan hartuta”, eta udalak egingo luke proiektua. “Prozesua jada martxan egon zedin nahi genuen, baina, COVID-19a dela-eta ezin izan dugu egin, COVID-19ari aurre egiteko bideratu baitugu horretarako zegoen aurrekontua”.\nEtorkizunean egingo luketen parte hartze prozesu horretan sartuko litzateke pump track pista hori asfaltatzeko proiektua. “Herritarrek proiektu hori ez balute aukeratuko, baloratu egin beharko genuke zer egin”, zehaztu du Kamiok. Azurmendik gaineratu duenez, bi urte igaroko dira prozesu guztia egiterako. “Horregatik eskatu genion udalari aukera emateko bien bitartean lurrezko pista egiteko”.\nOtsabioko atsedenlekuan egin dute pista. “Eremu horrentzat beste aukera bat sortu da pistarekin, aurretik ez zuelako erabilera handirik”, adierazi du Kamiok. Esan du orain ingurunea “pixka bat egokitzea” falta dela: “Zebra bide bat jarriko dugu gunera iristeko pasatu behar den errepidean; iturri bat ipintzeko asmoa ere badugu, eta zuhaitzak konpondu egingo ditugu pixka bat”.\nAdin guztietako herritarrentzat egokia da zirkuitua, baina kontuan izan behar da indar eta abilezia pixka bat behar dela osatu ahal izateko; gaztetxoenek heldu batekin joan beharra daukate. “Alde ludikoaren bitartez, teknika lantzeko eta hobetzeko gunea da pump track-a. Inertziarekin eta bultzadarekin abiadura sortuz bizikleta nola gidatu lantzeko lekua da”, zehaztu du Azurmendik. “Mendira joateko sekulako aldapak ditugu inguruan; beraz, aurretik teknika lantzeko lekua da pump track-a”.\nZirkuituak 60 metro inguru ditu luze, eta 10×20 metroko azalera hartzen du guztira. Jauziak egiteko bi pista ere egin dituzte pump track-aren ondoan. “Saltoak egiten ikasteko diseinatu dugu hori. Altuera handia hartzen ez duten saltoak dira, salto horietan bizikleta nola moldatzen den ikusteko”, azaldu du Azurmendik. Pump track-a “denen artean zaintzeko” eskatu dute udaleko arduradunek eta proiektuaren talde sustatzaileak. Esate baterako, euria egiten badu edo pista oso bustita badago, ez erabiltzeko eskatu dute, “asko higatzen delako”. Pistan egina dagoen bidetik ibiltzeko ere eskatu dute, eta zirkuitutik gune baxuenetatik ateratzeko. Kaskoa ere beharrezkoa da, eta motorrekin ezin da pistan sartu.\nEgungo pump track-a talde bultzatzaileak egin du, auzolanean. Udala, berriz, lur mugimenduez eta langile baten lana ordaintzeaz arduratu da, makinarekin pistari forma ematen laguntzeko. “Eskerrak eman nahi dizkiogu udalari, eskura jarri dizkigun baliabideengatik, eta behin-behinean egindako pump track-a guk nahi bezalakoa izaten laguntzeagatik”, esan du Azurmendik. Uste du adibide bat dela hainbat proiektu auzolanean egin daitezkeela ikusteko: “Udalaren laguntza pixka batekin gauza interesgarriak egin daitezkeela iruditzen zait, diru publiko gutxi gastatuta”.\nKamioren hitzetan, udalean ere pozik daude egin duten lanarekin: “Herritarrak proposamenekin etortzea da guretzat albisterik onena. Abantaila handia da herritarren iritzia kontuan hartzea eta eurak prest egotea”. Berez, horrela funtzionatu beharko luketela uste du Kamiok. “Daukaguna babestea eta kirol berriak sustatzea da gure helburuetako bat, eta pump track-ak bete du nahi hori”. Udalak, gainera, goraipatu egin nahi izan ditu lanean aritu diren herritarrak.


Epaia: Jantzi baten apaingarriak urtu egin ziren tindategian eta hondatu egin zuten, nahiz eta bezeroari aukera horren berri eman ez. | Consumer\nEpaia: Jantzi baten apaingarriak urtu egin ziren tindategian eta hondatu egin zuten, nahiz eta bezeroari aukera horren berri eman ez.\narabera: Osteguna, 2010eko ekainaren 03a\nIrudia: Ralph Aichinger\nJostun batek neurrira egindako jantzi bat eraman zuen tindategira. Lehorrean garbitu behar zen eta, gordekinean, establezimenduak orbanagatik, etiketarik ezagatik eta harri-apaingarriengatik erreserbatu zuen. Azken horietako batzuk, ordea, urtu egin ziren, eta behin betiko hondatu. Erabiltzaileak 654 euroko kalte-ordaina eskatu zien epaitegiei, eta epaiketa irabazi zuen, nahiz eta neurri batean, soinekoaren balioa %20 gutxitu baitzen.\nArazoa apaingarrien erreserba zen: kontsumitzaileak esan zuen berak egin zion erreferentzia bakarra atera zitezkeela, eta tindategi demandatuak esan zuen, gainera, bota egin zitezkeela eta jantzia hondatu.\nErreserbako klausulak ezarri, tindategia idatzi eta ez zuten aldeen benetako borondatea ezagutzen uzten\nSevillako Probintzia Auzitegiak (5. atala), 2009ko azaroaren 13ko epaian, adierazi zuen erreserba-klausulak ezarri eta tindategia idatzi zuela, eta, haren testu mugatuagatik, ezin zela aldeen benetako borondatea ezagutu; beraz, “klausula iluna” zen.\nKode Zibilak dio kontratu bateko klausula horiek interpretatzeak ez diola lagundu behar iluntasuna eragin duen aldeari, eta beste aldearentzat onuragarriena den zentzuan interpretatu behar direla. Apaingarriak urtzean egin litezkeen kalteak ondorioztatzea zaila dela uste du. Onartu liteke horren berri ematea, baina zentzugabea iruditzen zaio onartzea ezen, bezero batek badaki soinekoa behin betiko hondatzen ahal dela, erabakiko duela arriskua. Jakinez gero, apaingarriak edo harri-sarea kendu eta gero garbitu egingo ziren.\nTindategira kondenatu zen bezeroari 459 euroko kalte-ordaina ematera\nEpaiak dioenez, kontsumitzaileak berak esandako moduan onartu zuen erreserba: apaingarri batzuk galdu egin litezke garbitzean, askatzean. Horregatik guztiagatik, tindategiari 459 euroko kalte-ordaina ematera zigortu zen.\napaingarriak erreserba kalte soineko tindategi


Tximeleta taldekoen jaialdia gaurn, Oiardo Kiroldegian\n2011/11/20 - Igandea\nUholdeek kaltetutako herrikideen lekuan jartzen saiatzen naiz.\nEsan didate urteetako izerdiaz eraikitako lorategiak eta baratzak, etxebizitzak eta bodegak, enpresa, tailer, denda eta farmaziak estali dituela lokatz nazkagarriak.\nEzerk geldituko ez duen indarkeriaz baliatuz, lokatz iguingarria sartu zaizue sukalderaino, intimitate eta ametsak gordetzen dituzuen gelaraino; etxeko zapatilak, umeen jostailu, liburu eta maindireak zikin�tzeraino.\nKazetariek kaleratu dituzte, irudiz eta hitzez, zuen galera, haserre eta inpotentzia. Bada zerbait. Ez nuke nahi zuei gertatutakoa niri tokatzea. Nire solidaritate sentimendua helarazi nahi nizueke.\nBadira, ordea, oihartzunik lortzen ez duten uholdeak. Hernaniko Kaxkoan urtea joan urtea etorri, hamaika uholde sufritu ditugu. Ez dira naturaren kapritxoz eragindakoak. Hasie�ra eta bukaera datak finkatuak ditu, ez dago, beraz, ustekabe edo bapatekotasunaren aitzakiarik. Planifikatuak daude. Urte�roko uholdeari Txotx garaia izena jarri diote. Larunbatetan izango dira eraso gogorrenak.\nKaxkoan jasaten ditugun uholdeak badituzte aparteko berezitasunak. Ur eta lokatzez gainezka egiten duen ibai zoratuaren ordez, gure kasuan jende-oldea da eragile protagonista. Eguerdian hasi eta goizeko bostak edo seiak arte, hamabi ordu luzetan zehar, burutzen da zenbaitek sagardo kulturarekin nahasten duen parranda erraldoi bat. Alkohola eta beste drogen kontsumoa igotzen den proportzio eta abiaduran, egingo du behera zibismo-ezak. Hor dago dozenaka aldiz gertatutakoaren zerrenda gogaikarri be�zain luzea: pixaerrekak gure etxe-atarietan, bomitoak han-hemenka, herriko ondare publiko eta pribatuen txikizioa, ume eta gaztetxoen hezkuntza eta psikologian eragindako inpaktoa; adineko pertsonen etxeratze izutua; liskarrak; zarata maila eskandalagarriak (90 dezibelioen gainetik kaxkoko kaleetan goizeko 04:00etan).\nKalte material anitzek (zikinkeria, kiratsak, estropizioak) askotan badute erremediorik (udala eta auzokoen bizkar, noski). Ez, ordea, giza kalteak (deskantsuari kendutako or�duak, osasun arriskuak, intimitate galdua); hauek ezin dira tasatu, eskubidearen babesa baitute eta eskubideek ez dute preziorik.\nUdalari dagokio herritarren eskubideen bermea eta babesa. Herritarrei dagokigu adieraztea, geratzen zaigun duintasun gizabanakoa eta kolektiboa.\nUrumea triste dator, buru makur, lotsa disimulatu ezinik. Askotan gertatu zaio gauza bera. Tarteka, naturaren agindu kapritxosoak indar suntsitzaileen morroitzara behartzen du eta ez daki maldizio hori nola saihestu. Badoa isil-isilik bere atsekabe mingotsa baretuko duen itsas errukiaren bila. Nork, noiz, lagunduko ote dio ibaiari bere gaitz kronikoa sendatzen?\nGiza-lokatzaren mende da�goen herri honetan, auzokoak ez dira mobilizatzen, ez dago aseguru konsortziorik; ez dugu eza�gutu profesionaltasunez arazoaren berri eta irudiak plazaratzen saiatu izan den kazetaririk; eta ezta ere batzarrera deitu eta adrenalina altua duten herritarren aurrean azalpenak emateko gauza izan den politikorik.\nEgun larria dena trajedia bi�la�katu arte itxoin beharko ote, pauso efektiboak ematen hasteko?


x KM Auto asegurua - Seguros Bilbao\nDrive x KM auto asegurua\nGidatzen duzuna ordaintzen duzu\nZeri buruz hitz egiten du Drive x KM?\nDrive x KM auto aseguruak babesa eskaintzen dizu zure ibilgailuarekin egiten dituzun kilometro kopuruen arabera, prezioa honeri benetan egiten diozun erabilerara egokitzeko aukera emanez. Arrisku orotarako bermeekin eta % 60 arteko aurrezki batekin, aseguru hau pertsonalizazio maila altua lortzen du.\nDrive x KMren onurak\nArrisku orotarako babesa bermatzen dizugu, modalitatea baino ez duzu aukeratu behar: frankiziatutako mugarik gabe gama altuko aukerarekin, 1.500, 500 edo 250 eurotako mantentze frankiziarekin.\nAseguruaren kontratazioan erraztasun eta malgutasunari onura atera bere bermeak zure beharretara egokituz, kilometro muga aukeratuz eta beharrezkoa izatekotan kilometro-kopuru osagarriaren kontratazioa aukeratuz.\nZure auto aseguruan gehienez % 60ko deskontua lortu asegurua zure ibilgailuarekin egiten duzun benetako kilometrajera egokituz.\nAseguru honen abantaila guztiak eskuragarri izan kilometro-kopurua AutoPresto tailer batean era esklusiboan egiaztauz eta bere zerbitzu onuragarriei onura atera.\nNola egin dezaket nire aseguruaren Drive x KM kontratazioa?\nAseguru hau kontratatzeko AutoPresto tailer batera joan behar zara zure ibilgailuaren kilometroak baieztatzeko.\nNire asegururako kilometroen erosketa gehigarri bat egin nahi dut, nola egiten dut?\nZure Autopresto tailerrera joan, ibilgailuak inolako kalterik ez badu, 500, 1.000, 1.500 eta 2.000 artean behar dituzun kilometro osagarrien kopuruaren erosketa burutuko duzu.\nZure ibilgailuak kalteren bat aurkezten badu, tailerrean konpondu beharko da nahi diren kilometro gehigarrien erosketa burutzeko.\nNola berritzen da Drive x KM auto aseguru bat?\nEpemugaren aurreko hilabetetik aurreko hiru egunetaraino izango duzu AutoPresto tailerrera joateko.\nBaldintza berdinetan berritu nahi baduzu, ez duzu kontratatutako muga gainditu behar izan.\nKontratatutako kilometroak gainditzen badira, baina ibilgailuak kalteak aurkezten ez baditu, baldintza berdinetan berritu daiteke.\nAutoak kalteak aurkezten baditu, beharrezkoa da tailerrean konpontzea berritzearekin hasi baino arinago.\nAutoPresto tailerrera ez bazoaz, berritzea kalte bermerik gabe egingo da.\nKontsumitu ez diren kilometroak metatzen dira?\nBai, zure aseguruaren berritzea egiteko AutoPresto tailer batera bazoaz, ezarritako denboraldian zehar kontsumitu ez dituzun kilometroak kontratatutako hurrengo asegurura gehitzen dira.\n24 orduko arreta-zerbitzu telefoniko bat jartzen dugu zure eskura zure ibilgailuarekin gertatutako intzidentziei buruz jakinarazteko eta hauen kudeaketarekin hasi ahal izateko. Gurekin jarri kontaktuan 902 45 66 45 zenbakira deituz.\nZure ibilgailua AutoPresto tailer batera konpontzen eramaterakoan, ondorengo abantailak izango dituzu:\nx KM PLATINOA\nBarne Barne Barne Barne Barne Barne\nEz Barne Ez Barne Ez Barne Ez Barne Ez Barne Barne\nEz Barne Ez Barne Ez Barne Barne Barne Barne\nBarne Barne Barne Ez Barne Ez Barne Ez Barne\nGidar.laguntz. Itundu gabeko zentroak\nGidar.laguntz. Itundutako zentroak\nEz Barne Ez Barne Ez Barne Ez Barne Barne Barne


Irekia Eusko Jaurlaritza - Gobierno Vasco :: Gripea indarrean dabil Euskadin\nGripearen intzidentzia-tasak gora egin du Euskadin eta orain 527,6 kasu daude 100.000 biztanleko. Azken bi asteetako joera ez da alderantzikatu; izan ere, gaudena da intzidentzia-maila handiena egon ohi den urte-sasoia.\nAurreko asteetan bezala, nagusiki 15 urtetik beherakoek nozitzen dute gripearen eragina –birusaren zirkulazio handia dagoen biztanle-taldea da–, 1.544 kasu baitaude 100.000 biztanleko 5 eta 14 urte bitarteko taldean, eta 1.247, berriz, 0 eta 4 urte bitartekoan.\n8.717 kontsulta Lehen mailako arretan\nIragan astean 8.717 kontsulta artatu zituen Osakidetzako Lehen mailako arreta-sareak gripearen sindromeagatik. Lurraldeka, Araban 351,8 kasu zenbatu dira 100.000 biztanleko, Bizkaian 398,9 eta Gipuzkoan 422,3.\nHiru lurraldeetan, 15 urtetik beherakoena da kontsulta-kopuru handiena, 5 eta 14 urte bitartekoena, hain zuzen.\nOsasun Sailak gogorarazi nahi dugu gripea gaixotasun desatsegina dela, baina onbera biztanle osasuntsuetan, eta ez duela berezko tratamendu berezirik. Atseden hartzea eta likido eta antitermikoak kontsumitzea sukarra eteteko; horiexek dira gomendio nagusiak. Garrantzitsua da kontuan izatea, transmisio- eta kutsatze-indize handia duenez, ezinbestekoa dela prebentzio-neurri higienikoak hartzea; adibidez, eztula eta doministiku egitean babestea, eskuak maiz garbitzea eta erabili ostean botatzeko moduko mukizapiak erabiltzea.\nEra berean, Osasun Sailak eta Osakidetzak emandako gomendioa aipatu behar dugu: gripea dela-eta sukarrak jarraitzen badu eta osasun-arreta behar izanez gero, osasun-zentrora eta Arreta Jarraituko Puntuetara jotzea eta haren aginduak jarraitzea.\nHalaber, beste urteetan garai honetan gertatzen den bezala, Osakidetzak ospitale-azpiegitura osoa gripe kasuetan arreta emateko eta gripearen ondoriozko konplikazioak dituzten pertsonak ospitaleratzeko eta arreta egokia emateko prest jarri du.\nVitoria-Gasteiz, 2015eko otsailak 4\nLa actividad gripal sigue presente en Euskadi http://t.co/hrLO3Wgo6C\nGripea indarrean dabil Euskadin http://t.co/EiBya8ydx4


Lanean sexu aniztasuna eta askatasuna bermatzeko neurriak exijitu dizkiegu Hego Euskal Herriko patronalei | LAB SINDIKATUA\nIdazkaritzak Idazkaritza Feminista Lanean sexu aniztasuna eta askatasuna bermatzeko neurriak exijitu dizkiegu Hego Euskal Herriko...\nLanean sexu aniztasuna eta askatasuna bermatzeko neurriak exijitu dizkiegu Hego Euskal Herriko patronalei\nGaur da maiatzaren 17a, lesbo-, homo-, trans- eta bifobiaren (LGTBfobia) kontrako eguna. Honen aurrean, eta lan munduan ere aniztasun eta askatasun sexuala bermatzeko helburuarekin, LABek Hego Euskal Herriko patronalak (Confebask EAEn eta CEN Nafarroan) interpelatu ditu lan zentroetan diskriminaziorik eman ez dadin neurriak eta LGTBfobiaren kontrako ekimenak eskatuz. Iruñean, Imanol Karrera Nafarroako bozeramailea eta Itsaso Torregrosa Iruñerriko idazkaria CENen egon dira. Bilbon, Arantxa Vazquez LABen Batzorde Exekutiboko kideak eta Urtzi Ostolozaga sindikatuko Ekintza Sozialeko idazkariaren ondokoak zuzendu dizkiote patronalari aipatutako neurriak.\nHauxe da Confebask eta CEN patronaletan erregistratu dugun idatzia:\nBalore heterosexistetan oinarritzen den jendarte kapitalista eta patriarkalean bizi gara. Modu ezberdinetan derrigorrezko heterosexualitatea inposatzen zaigu: behin eta berriz gure identitateak estereotipatuz, gure bizitza sexualak kuestionatuz, izekak eta umilazioak… Langile guztiok eskubide guztiak bermatuak izan behar ditugu, eta ez dugu inongo diskriminaziorik jasan behar, ez zuzenean, ez zeharka, ez kontatatuak izateko orduan, ez lanean gaudela ere. Gure intimitatea errespetatua izan dadin eskubidea dugu, duintasunerako eskubidea dugu, eta gure identitate eta aukerak ez izkutatzeko eskubidea daukagu, edo azalpenik ez emateko horrela erabakitzen badugu.. Lantokiek, diskriminazio hauek eman ez daitezen, prebentzio neurriak hartu behar dituzte enpresek.\nAniztasuna ezin da izan diskriminaziorako, akosorako bazterketarako arrazoia.\nEnpresek gure aniztasun sexualarekiko inongo diskriminaziorik eman ez dadin baldintzak bermatzeko derrigortasuna izan behar dute. Era berean, jarrera Lesbo-Homo-Trans-Bifoborik izan ez dadin, neurri zehatzak eta jarraibideak jaso behar dituzte, eta kexei, salaketei eta erreklamazioei erantzun behar diete.\nLangile klasearen sentsibilizazioa guztiz beharrezkoa da, guzti horregatik, LAB sindikatutik, gida eta protokoloen derrigortasuna inplementatzea aldarrikatzen dugu diskriminazioarekin bukatzeko, eta lan munduan askatasuna eta aniztasuna irabazteko.


Style and Flow | Surflaria eta paradisua Iñigo Urdinagaren liburua\nIdazlea Inigo Urdinaga, ArgitaratuaSurf kultura, Surfaren ederra\n1992ko martxoaren 17an, apartheid sistemaren inguruko erreferenduma egin zuten Hegoafrikan. Zuriek soilik eman zezaketen botoa, eta %69ak apartheida bertan behera uztea eskatu zuen. Hilabete gutxitara, han zen Tom Curren, boikota atzean utzita.\nMunduko eskubi onena kontsideratzen zen Jeffreys Bay; eskubiak aurrez aurre surf egiten maisuen maisu Tom Curren. Elkar ulertuko al zuten? Zenbateraino ondo?\nHartu zuen olatu bat, eta… Ezin da hitzez azaldu egin zuena: bigarren eta hirugarren biraren arteko trantsizioa; aurreneko tutua eta bigarrengoa elkarlotzeko modua… Dena, une bakar batean ere abiadura galdu gabe, olatuarekin sinkronia erabatekoan amaieraraino. Eta hori dena, surf ondo egiteko oso bihurria den olatuan.\n47 segundo izan ziren. Behin eta berriz ikusi nuen, VHS zinta gastatzeraino, eta beste hainbestetan interneten, bi hamarkada geroago. Olatu gainean idatzi den lerrorik dotoreenetakoa izan zen hura.\n“God of Style and Flow, Thy Name is Tom Curren“, idatzi zuen Matt Warshaw surf eruditoak 2014an. “Estiloaren eta jarioaren Jainkoa, Tom Curren da zure izena”.\nAskok pentsatuko dute surfean oso ona zelako, estilo berezi eta dotorea zeukalako ausartu zela Hegoafrikari boikota egiten, Munduko Surf Txapelketan inongo logo edo markarik gabe lehiatzen, “heroi amerikar” gisa aurkeztu nahi zutenei ihes egiten, surf profesionalaren munduan sartu-irtenak egiten eta abar.\nJustu alderantziz da, ordea. Zen bezalakoa zelako zeukan Estiloa. Zen bezalakoa zelako egiten zituen halako mugimendu dotoreak, bai uretan bai lehorrean.\nEstiloaren gailurra »


About: Antigorputz monoklonal\nAntigorputz monoklonala zelula hibrido batek (hibridomak) ekoiztutako antigorputz espezifikoa da. Hibridoma hori zelula-ama bakar batetik datorren B linfozitoen klon baten eta zelula tumoral baten arteko bat-egitearen ondorioz sortzen da (mieloma baten zelulak izanik hibridoma sortzeko erabiltzen diren tumore-zelulak). Antigorputz monoklonalak oso erabiliak dira medikuntzan, diagnostikorako zein terapiarako (minbizi mota batzuk detektatzeko eta tratatzeko, esaterako, eta hainbat gaixotasun autoimmuneen tratamenduan).\nAntigorputz monoklonala zelula hibrido batek (hibridomak) ekoiztutako antigorputz espezifikoa da. Hibridoma hori zelula-ama bakar batetik datorren B linfozitoen klon baten eta zelula tumoral baten arteko bat-egitearen ondorioz sortzen da (mieloma baten zelulak izanik hibridoma sortzeko erabiltzen diren tumore-zelulak). B linfozitoak dira antigorputzak sortzen dituzten immunitate-sistemaren zelulak. Linfozito hauek ez dira ongi hazten "in vitro", zelula-kultura batean hil egiten baitira. Mieloma-zelulekin bat egiten dutenean, aldiz, zelula-kulturetan ondo hazten diren zelula hibridoak (hibridomak) sortzen dira, antigorputz monoklonalak ekoizten dituztenak. Laborategiko animalia bati antigeno bat sartzen zaionean bere immunitate-sistemak antigorputzak sortzen ditu. Antigeno gehienek determinante antigeniko ugari dituztenez, sortutako antigorputzak ez dira berdinak, zelula plasmatiko desberdinetatik eratorriak baitira (antiserum poliklonala agertzen da, hainbat antigorputzez osatua). Linfozito B bakarra isolatzen bada animalia honengandik, aldiz, eta linfozito horren kopia asko egiten badira, sortutako antigorputz guztiak berdinak izango dira (antigorputz monoklonalak). Hibridomak lortzeko teknika B linfozito normala eta mielomaren zelula bat batzean datza (mieloma B linfozitoz osatutako tumorearen ondorioz agertzen den minbizi mota da). B linfozito normala eta tumoralaren arteko batasun horrek hibridoma bat sortzen du, jatorrizko zelulen bi ezaugarriak dituena: etengabe ugaltzeko ahalmena (mielomaren zelularena) eta antigorputzak sortzeko ahalmena (B linfozito normalarena). Jatorrizko bi zelula horiek polietilenglikolarekin tratatu behar dira hibridoma lortzeko (molekula horrek zelulen mintzak fusionatzen baititu). Antigorputz monoklonalak oso erabiliak dira medikuntzan, diagnostikorako zein terapiarako (minbizi mota batzuk detektatzeko eta tratatzeko, esaterako, eta hainbat gaixotasun autoimmuneen tratamenduan). (eu)\nAntigorputz monoklonala zelula hibrido batek (hibridomak) ekoiztutako antigorputz espezifikoa da. Hibridoma hori zelula-ama bakar batetik datorren B linfozitoen klon baten eta zelula tumoral baten arteko bat-egitearen ondorioz sortzen da (mieloma baten zelulak izanik hibridoma sortzeko erabiltzen diren tumore-zelulak). Antigorputz monoklonalak oso erabiliak dira medikuntzan, diagnostikorako zein terapiarako (minbizi mota batzuk detektatzeko eta tratatzeko, esaterako, eta hainbat gaixotasun autoimmuneen tratamenduan). (eu)\nAntigorputz monoklonal (eu)